แรงซื้อกลับ “บิ๊กแคป” ดัน SET ปิดเช้าบวก 18 จุด
SET ปิดเช้าบวก 18 จุด รับแรงซื้อกลับหุ้นใหญ่ หลังดอลลาร์อ่อนค่าขานรับมาตรการ BoE แนวโน้มในช่วงบ่ายคาดตลาดหุ้นยังบวกได้ตลอดวัน พร้อมให้แนวต้านที่ 1,619 จุด แนวรับที่ 1,600 จุด
SET ปิดเช้าบวก 18 จุด รับแรงซื้อกลับหุ้นใหญ่ หลังดอลลาร์อ่อนค่าขานรับมาตรการ BoE แนวโน้มในช่วงบ่ายคาดตลาดหุ้นยังบวกได้ตลอดวัน พร้อมให้แนวต้านที่ 1,619 จุด แนวรับที่ 1,600 จุด
29 ก.ย. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า ตลาดหุ้นไทยเช้านี้ปรับตัวสูงขึ้นหลังธนาคารกลางอังกฤษ (BoE) ออกมาประกาศรับซื้อพันธบัตรรัฐบาลโดยไม่จำกัดจำนวน ถือเป็นการแก้ปัญหาตลาดบอนด์ระยะสั้น ซึ่งเป็นการช่วยพยุงตลาดหุ้น เพราะเงินดอลลาร์อ่อนค่าลงหนุนตลาดหุ้น โดยจะต้องติดตามว่าจะมีประเทศไหนที่ใช้นโยบายผ่อนคลายการเงินตามอังกฤษ อย่างไรก็ตามกองทุนการเงินระหว่างประเทศ (IMF) เตือนการดำเนินการเช่นนี้ไม่สมเหตุสมผล และยิ่งทำให้เงินเฟ้อเพิ่มสูงขึ้น
สำหรับแนวโน้มตลาดหุ้นในช่วงบ่ายคาดว่าตลาดยังปรับตัวขึ้นต่อเนื่องจากเช้าที่รีบาวด์ขึ้นมา และวันนี้เป็นวันปิดสัญญาอนุพันธ์(TFEX) ซึ่งนักลงทุนต่างชาติถือสถานะ Long ก็เป็นตัวผลักดันให้ตลาดบวกได้ต่อ ทั้งนี้ ตลาดปรับตัวขึ้นให้หาจังหวะขายออกก่อน เพราะมองว่าตลาดหุ้นขึ้นระยะสั้น พร้อมให้แนวต้านที่ 1,619 จุด แนวรับที่ 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,241.82 ล้านบาท ปิดที่ 668.00 บาท เพิ่มขึ้น 42.00 บาท
PTTEP มูลค่าการซื้อขาย 1,473.07 ล้านบาท ปิดที่ 162.50 บาท เพิ่มขึ้น 0.50 บาท
TLI มูลค่าการซื้อขาย 1,413.16 ล้านบาท ปิดที่ 16.50 บาท ลดลง 0.20 บาท
KBANK มูลค่าการซื้อขาย 1,166.01 ล่านบาท ปิดที่ 146.50 บาท เพิ่มขึ้น 3.00 บาท
PTT มูลค่าการซื้อขาย 1,152.11 ล้านบาท ปิดที่ 35.00 บาท ราคาไม่เปลี่ยนแปลง